
KULTŪROS INFRASTRUKTŪROS CENTRAS



KVIETIMAS
DALYVAUTI MAŽOS VERTĖS PIRKIME
SKELBIAMOS APKLAUSOS BŪDU

Perkančioji organizacija – Kultūros infrastruktūros centras, juridinio asmens kodas 110051791, Šnipiškių g. 3, LT-09309 Vilnius, vykdo Keltuvų ir automobilinio bokštelio nuomos paslaugų pirkimą (toliau – Pirkimas).
Trumpas Pirkimo aprašymas. 
Šiuo viešuoju pirkimu bus perkamos Keltuvų ir automobilinio bokštelio nuomos paslaugos. Nuomojamas inventorius naudojamas darbinėje veikloje. Paslaugos perkamos vykdant mažos vertės pirkimą skelbiamos apklausos būdu, vadovaujantis Lietuvos Respublikos viešųjų pirkimų įstatymu, Mažos vertės pirkimų tvarkos aprašu ir kitais viešuosius pirkimus reglamentuojančiais teisės aktais.
Kviečiame dalyvauti mažos vertės pirkime skelbiamos apklausos būdu, pateikiant pasiūlymą dėl aukščiau minėtų paslaugų pirkimo.
Informacija pasiūlymui pateikti:
1. Pirkimas vykdomas vadovaujantis Lietuvos Respublikos viešųjų pirkimų įstatymu (toliau –Viešųjų pirkimų įstatymas), Mažos vertės pirkimų tvarkos aprašu, kitais viešuosius pirkimus reglamentuojančiais teisės aktais bei kvietimu. Tiekėjas privalo atidžiai perskaityti visus pirkimo dokumentus – reikalavimus, kvietimą, pridėtas formas, jais vadovautis ir jų laikytis.
2. Perkančioji organizacija šiame Pirkime netaiko tiekėjų pašalinimo pagrindų nebuvimo, kokybės vadybos sistemos ir aplinkos apsaugos vadybos sistemos standartų reikalavimų.
3. Vykdomas žaliasis pirkimas pagal LR aplinkos ministro 2011 m. birželio 28 d. įsakymu Nr. D1-508 patvirtintą „Aplinkos apsaugos kriterijų taikymo, vykdant žaliuosius pirkimus, tvarkos aprašą“ (toliau – Tvarkos aprašas). Konkretūs aplinkos apsaugos reikalavimai nustatyti techninėje specifikacijoje ir taikomi sutarties vykdymo metu.
4. Perkančioji organizacija šiame pirkime nereikalauja, kad tiekėjas pateiktų Europos bendrojo viešųjų pirkimų dokumentą.
5. Perkančioji organizacija netikrina tiekėjo, subtiekėjų ar kitų ūkio subjektų, kurių pajėgumais remiasi tiekėjas, pašalinimo pagrindų, tiekėjo kvalifikacijos bei netaiko Europos bendrojo viešųjų pirkimų dokumento.
6. Šiame pirkime ekonomiškai naudingiausias pasiūlymas bus parenkamas pagal mažiausią kainą.
6.1. Pasiūlymai vertinami pagal pasiūlymo formoje nurodytą galutinę pasiūlymo kainą su PVM (kai PVM taikomas), apskaičiuotą pagal preliminarų paslaugų krepšelį ir įvertinus pasiūlytą procentinę nuolaidą.
6.2. Tiekėjo pasiūlyme nurodyta nuolaida nėra vertinimo kriterijus. Nuolaida taikoma preliminariame paslaugų krepšelyje nurodytoms ir papildomoms paslaugoms, kurios nėra įtrauktos į preliminarų paslaugų krepšelį, taip pat tiekėjo pateiktame kainyne nurodytiems įkainiams, visą sutarties galiojimo laikotarpį.
7. Pasiūlymai vertinami bei patikslinimai, papildymai ar paaiškinimai atliekami vadovaujantis Viešųjų pirkimų įstatymo 45 str. 3 d. ir Viešųjų pirkimų tarnybos direktoriaus 2022-12-30 įsakymu Nr. 1S-240 patvirtintomis Pasiūlymų patikslinimo, papildymo ar paaiškinimo taisyklėmis.
8. Perkančioji organizacija nereikalauja pasiūlymų galiojimo užtikrinimo. 
9. Tiekėjo pasiūlyme turi būti:
9.1.  Įgaliojimas ar kitas dokumentas (pvz., pareigybės aprašymas), suteikiantis teisę pasirašyti tiekėjo pasiūlymą, kai pasiūlymą pasirašo ne juridinio asmens vadovas, o jo įgaliotas asmuo.
9.2. Užpildytas pasiūlymas pagal pasiūlymo formą (kvietimo 1 priedas). 
9.3. Tiekėjo pasiūlymo pateikimo dieną galiojantį nuomojamos įrangos kainyną, kuriame nurodyti visos tiekėjo nuomojamos įrangos įkainiai. Kainynas yra neatskiriama pasiūlymo ir sutarties dalis.
10.  Jeigu kandidatas ar dalyvis pateikė netikslius, neišsamius ar klaidingus dokumentus ar duomenis arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti kandidatą ar dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų įstatymo 45 str. 3 d. ir Viešųjų pirkimų tarnybos direktoriaus 2022-12-30 įsakymu Nr. 1S-240 patvirtintomis Pasiūlymų patikslinimo, papildymo ar paaiškinimo taisyklėmis.
11. Pasiūlymo galiojimo terminas – 2 mėnesiai.
12. Pasiūlymo pateikimo terminas – iki 2026 m. spalio 20 d. 10:00 val.
13. Pasiūlymas, užpildytas pagal pridėtą formą (1 priedas), pasirašytas tiekėjo arba jo įgalioto asmens, turi būti pateiktas tik CVP IS priemonėmis iki pasiūlymų pateikimo termino pabaigos.
14. Esminės pirkimo sutarties sąlygos:
14.1. Sutarties objektas – keltuvų ir automobilinio bokštelio nuomos paslaugos pagal techninėje specifikacijoje nustatytus reikalavimus.
14.2. Sutartis sudaroma 12 (dvylikos) mėnesių laikotarpiui su galimybe pratęsti du kartus, tačiau bendra sutarties trukmė negali viršyti 36 (trisdešimt šešių) mėnesių.
14.3. Maksimali sutarties vertė – 29 000,00 Eur be PVM ir 35 090,00 Eur su PVM. Perkančioji organizacija neįsipareigoja išnaudoti maksimalios sutarties vertės ar įsigyti viso preliminaraus paslaugų kiekio.
14.4. Paslaugos bus užsakomos pagal faktinį poreikį Paslaugos teikėjo nuomos vietoje, telefonu, elektroniniu paštu ir (arba) naudojantis elektronine nuomos sistema.
14.5. Už faktiškai suteiktas paslaugas apmokama pagal tiekėjo pateiktą PVM sąskaitą faktūrą per 30 kalendorinių dienų nuo jos gavimo dienos. Sąskaitos faktūros teikiamos per SABIS informacinę sistemą.
14.6. Sutarties vykdymo metu taikomi tiekėjo pasiūlyme nurodyti vienetiniai įkainiai ir pasiūlyme nurodyta procentinė nuolaida. Nuolaida taikoma preliminariame paslaugų krepšelyje nurodytoms ir papildomoms paslaugoms bei tiekėjo pateiktame kainyne nurodytiems įkainiams, visą sutarties galiojimo laikotarpį.
14.7. Sutartis gali būti keičiama Viešųjų pirkimų įstatymo 89 straipsnyje nustatytais atvejais.
14.8.  Sutartis gali būti nutraukta Lietuvos Respublikos teisės aktų nustatytais atvejais ir tvarka arba šalių susitarimu.

PRIDEDAMA: 
1 1 priedas – Pasiūlymo forma.
2 2 priedas – Techninė specifikacija.





Sutarčių administravimo skyriaus viešųjų pirkimų specialistė                                   Diana Potapova

